Christopher Walken

Christopher Walken (synt. Ronald Walken, s. 31. maaliskuuta 1943 Queens, New York, Yhdysvallat) on yhdysvaltalainen elokuva-, televisio- ja teatterinäyttelijä ja Oscar-voittaja.

Hyvin tuottelias Walken tunnetaan näyttelijänä ilmeettömyydestä, yllättävistä tauoista ja epätavallisesta puherytmistä. Hän on esittänyt usein vaarallisia ja uhkaavia hahmoja, mutta hän on näytellyt myös komediallisia rooleja.

 Nuoruus 
Walken syntyi vuonna 1943 New Yorkissa. Perhe oli metodisteja. Leipurina työskennellyt isä oli saksalainen maahanmuuttaja ja somistajana työskennellyt äiti skotlantilainen maahanmuuttaja.

Walken otti lapsena tanssitunteja ja kävi lapsinäyttelijöille tarkoitettua koulua. Hän opiskeli Hofstran yliopistossa Long Islandilla, mutta ei valmistunut.

 Ura 
Walkenin ensimmäinen ammattimainen lavarooli oli Archibald MacLeishin näytelmässä J.B. vuonna 1959. Sitä seurasi sarja muita näytelmärooleja 1960-luvulla. Taiteilijanimen Christopher Walken hän otti käyttöön vuonna 1964.

Walkenin ensimmäinen merkittävä elokuvarooli oli Sidney Lumetin elokuvassa Suuri kaappaus (1971). Sitä seurasi pienet roolit muun muassa elokuvissa Nuoruuteni Greenwich Village (1976), Vartija (1977) ja Annie Hall (1977). Roolistaan Vietnamin sodassa murtuvana pikkukaupungin tehdastyöläisenä elokuvassa Kauriinmetsästäjä (1978) Walken voitti parhaan miessivuosan Oscar-palkinnon.

1980-luvun alussa Walken näytteli muun muassa elokuvissa Portti ikuisuuteen (1980), Sodan koirat (1980) ja Pennejä taivaasta (1981). Hän esiintyi hyvin monessa elokuvassa noina vuosikymmeninä, mukaan lukien James Bond -elokuva 007 ja kuoleman katse (1985), Elämäni kesä (1988), Batman – paluu (1992), True Romance (1993) ja Pulp Fiction – Tarinoita väkivallasta (1994). Roolistaan televisioelokuvassa Sarah, Plain and Tall (1991) hän voitti Emmy-palkinnon.

Vuonna 2001 Walken herätti kiinnostusta pitkällä tanssikohtauksellaan Fatboy Slimin musiikkivideolla ”Weapon of Choice”. Sivuosastaan Steven Spielbergin elokuvassa Ota kiinni jos saat (2002) hän sai Oscar-ehdokkuuden.

Walken on näytellyt aktiivisesti koko 2000-luvun ajan niin elokuvissa kuin televisiossakin. Roolityöstään television tieteissarjassa Severance (2022–) hän sai Emmy-ehdokkuuden.

 Yksityiselämä 
pienoiskuva|Walken vuonna 2008
Walken on ollut naimisissa Georgianne Walkenin kanssa vuodesta 1969. Parilla ei ole lapsia.

 Filmografia 
Elokuvat Vuosi Suomenkielinen nimi Alkuperäinen nimi Rooli 1966 Barefoot in Athens  Lamprocles  1969 The Three Musketeers    John Felton  1971  Suuri kaappaus  The Anderson Tapes  The Kid 	 1972 The Happiness Cage  James H. Reese 1975 Valley Forge  The Hessian  1976  Nuoruuteni Greenwich Village  Next Stop, Greenwich Village Robert 	1977  Vartija  The Sentinel  etsivä Rizzo Annie Hall  Duane Hall 	Roseland  Russel (The Hustle) 	1978  Ampukaa aurinko alas  Shoot the Sun Down  Mr. Rainbow  Kauriinmetsästäjä  The Deer Hunter  Nikanor ”Nick” Chevotarevich  1979  Hyytävä syleily  Last Embrace  Eckart 	 1980  Portti ikuisuuteen  Heaven’s Gate  Nathan D. Champion 	1981  Sodan koirat  The Dogs of War  James "Jamie" Shannon  Pennejä taivaasta  Pennies from Heaven  Tom 	1983 Who Am I This Time?  Harry Nash  Brainstorm – aivomyrsky  Brainstorm  Dr. Michael Anthony Brace  Viimeinen yhteys: The Dead Zone  The Dead Zone  Johnny Smith 	 1985  007 ja kuoleman katse  A View to a Kill  Max Zorin 	 1986  Elossa todistamaan  At Close Range  Brad Whitewood Sr. 1987 Deadline  Don Stevens 1988  Milagron niityt  The Milagro Beanfield War  Kyril Montana  Elämäni kesä  Biloxi Blues  Sgt. Merwin J. Toomey 	 Saapasjalkakissa  Puss in Boots  Puss Viimeinen erä  Homeboy  Wesley Pendergass 	 1989 Communion  Louis Whitley Strieber 	1990  New Yorkin kuningas  King of New York  Frank White  Muukalaisia Venetsiassa  The Comfort of Strangers  Robert 	1991 Sarah, Plain and Tall  Jacob Witting  McBain – Sankareiden aika  McBain Bobby McBain 	1992  Jokaisella on rakastajatar  Mistress  Warren Zell  Batman – paluu  Batman Returns Max Shreck 	Day of Atonement  Pasco Meisner 	 Murhaajan synkkä varjo  All-American Murder  Decker 	1993  Juonittelijat  Scam  Jack Shanks 	Skylark  Jacob Witting True Romance  Vincenzo Coccotti Wayne’s World 2  Robert C. ”Bobby” Cahn 1994 A Business Affair  Vanni Corso 	 Pulp Fiction – tarinoita väkivallasta  Pulp Fiction  Captain Koons 	1995  Viime hetkellä  Nick of Time  Mr. Smith 	 Paholaisarmeija  The Prophecy  Gabriel 	The Addiction  Peina 	 Denverin keikka  Things to Do in Denver When You're Dead  The Man with the Plan  Etsi ja tuhoa  Search and Destroy  Kim Ulander  Kuumat setelit  Wild Side  Bruno Buckingham 1996 Last Man Standing  HickeyCelluloide  Rod Geiger 	Basquiat  The Interviewer 	 Hautajaiset  The Funeral  Raimundo Tempio 	1997  Tuhannen taalan tyttö  Excess Baggage  Raymond ”Ray” Perkins  Suicide Kings – epätoivoinen salaliitto  Suicide Kings  Carlo Bartolucci/Charlie Barret  Hiiri, jota ei saatu hengiltä   MouseHunt  Caeser Kosketus  Touch  Bill Hill1998  Pahan enne 2  The Prophecy II  Gabriel 	 Häivähdys paratiisista  Illuminata  Umberto Bevalaqua  New Rose Hotel – tuomiopäivän salaliitto  New Rose Hotel  FoxTrance  Uncle Bill Ferriter 	 Antz – Muurahaizet  Antz  Cutter (äänirooli)1999  Päätön ratsumies  Sleepy Hollow  Hessian Horseman Kiss Toledo Goodbye  Max 	 Talven loppu  Sarah, Plain and Tall: Winter’s End  Jacob Witting  Verikosto  Vendetta  James Houston 	 Blast from the Past – Vihdoinkin pihalla  Blast from the Past  Calvin Webber 	2000  Ennustus 3 – Paluu The Prophecy 3: The Ascent  Gabriel 	 Queensin onnenonkija  The Opportunists  Victor ”Vic” Kelly 2001  Juntti-Joe  Joe Dirt  Anthony Benedetti/Clem Doore/Gert B. Frobe  Kohtalokas kaulakoru  The Affair of the Necklace  Alessandro Cagliostro 	 Valkokankaan lemmikit  America’s Sweethearts  Hal Weidmann 	Scotland, Pa.  Lieutenant McDuff 	Jungle Juice  Roy 	2002  Ota kiinni jos saat  Catch Me If You Can  Frank William Abagnale Sr. 	 Neljät hautajaiset ja häät  Plots with a View  Frank Featherbed 	Engine Trouble  Rusty (äänirooli) Biljardihait  Poolhall Junkies  Uncle Mike Flynn 		 Beary-karhun suuri seikkailu  The Country Bears  Reed Thimple 	2003 Kangaroo Jack  Salvatore ”Sal” Maggio  Pako viidakkoon  The Rundown  Cornelius Hatcher 	 Gigli – rajua rakkautta  Gigli  Stanley Jacobellis 	2004  Envy – kakasta asiaa  Envy  J-Man Stepfordin naiset  The Stepford Wives  Mike Wellington Around the Bend  Turner Lair 	 Koston liekki  Man on Fire  Paul Rayburn 	2005  Kuokkavieraat  Wedding Crashers  William Cleary 	Domino  Mark Heiss2006 Romance & Cigarettes  Cousin Bo 	 Klik!  Click  MortyMan of the Year  Jack Menkan Fade to Black  Brewster 	2007 Hairspray  Wilbur Turnblad 	Balls of Fury  Feng2008 Evil Calls: The Raven  Raven (äänirooli)	Five Dollars a Day  Nat Parker 	 2009 The Maiden Heist  Roger Barlow 	 2010 Life’s a Beach  Roy Callahan 	2011 Kill the Irishman  Shondor Birns Dark Horse  Jackie2012  Seitsemän psykopaattia  Seven Psychopaths  Hans 	A Late Quartet  Peter Mitchell 	2013 Stand Up Guys  Doc 	The Power of Few  Doke  2014 Jersey Boys  Gyp DeCarlo 	2016 Eddie the Eagle  Warren Sharp Viidakkokirja  The Jungle Book  kuningas Louie (ääni)Nine Lives  Felix PerkinsFather Figures  Dr. Walter Tinkler 2018 Irreplaceable You  Myron 2019 The Jesus Rolls  Warden2020  Sota vaaria vastaan  The War with Grandpa  JerryPercy  Percy SchmeiserWild Mountain Thyme  Tony Reilly

 Lähteet 

 Aiheesta muualla 



 Christopher Walken Internet Broadway Databasessa 

Luokka:Yhdysvaltalaiset näyttelijät
Luokka:Oscar-palkinnon saajat
Luokka:BAFTA-palkinnon saajat
Luokka:SAG-palkinnon saajat
Luokka:Vuonna 1943 syntyneet
Luokka:Elävät henkilöt
Luokka:Seulonnan keskeiset artikkelit
Luokka:Yhdysvaltalaiset lapsinäyttelijät